Արիֆ Մելիքով

Արիֆ Ջահանգիր օղլի Մելիքով (), ադրբեջանցի կոմպոզիտոր, արվեստի վաստակավոր գործիչ, Ադրբեջանի ժողովրդական արտիստ, պրոֆեսոր, ԽՍՀՄ ժողովրդական արտիստ, Պետական մրցանակի դափնեկիր, Ադրբեջանի ԳԱ ակադեմիկոս (2014)։

Կենսագրություն 
Արիֆ Մելիքովը ծնվել է 1933 թվականի սեպտեմբերի 13-ին Բաքու քաղաքում։ Կրթություն է ստացել Ասեֆ Զեյնալլու անվան երաժշտական դպրոցում, իսկ հետո կոնսերվատորիայում, Կարա Կարաևի դասարանում։ Երաժշտական դպրոցն ավարտելուց հետո դասավանդել է Շուշիում։

Ստեղծագործություններ 
Արիֆ Մելիքովը գրել է բալետ, օպերետ, սիմֆոնիա և այլն։ Երրորդ կուրսում սովորելիս ծանոթացել է Ադրբեջանի նշանավոր դիրիժոր Նիյազիի հետ։ Կարա Կարաևի խորհուրդով, Նազիմ Հիքմեթի պիեսի մոտիվների հիման վրա, գրել է «Սիրո լեգենդ» բալետը։ Բալեդի առաջին բեմադրությունը տեղի է ունեցել 1961 թվականի մարտի 23-ին Լենինգրադի օպերայի և բալետի թանրոնում (Մարիինյան թատրոն)։ Որից հետո այս բալետը ցուցադրվել է աշխարհի 63 երկրների բեմահարթակներում։

«Տաջիկֆիլմ»ի արտադրությունը հանդիսացող «Ռուստամ և Զոհրաբ» ֆիլմի երաժշտությունը գրել է Արիֆ Մելիքովը։

Կոչումներ ու պարգևներ 
 Ադրբեջանի Հանրապետության Արվեստի Վաստակավոր Գործիչ(1965)
 «Պատվի նշան» օրդեն(1971)
 Ադրբեջանի Հանրապետության ժողովրդական արտիստ(1978)
 Պետական Մրցանակի Դափնեկիր(1986)
 պրոֆեսոր(1986)
 «Անկախության» օրդեն(1998)
 Ադրբեջանի Գիտությունների ազգային ակադեմիայի անդամը(2001)
 «Հեյդար Ալիև»ի օրդեն(2013)

Հիմնական ստեղծագործություններ 
 «Սիրո լեգենդ» (բալետ)(1961)
 «Ուժեղ, քան մահը» (1966)
 «Ալի Բաբայի և քառասուն ավազակներ» (բալետ, Արիֆ Մելիքով)(1973)
 «Երկու մարդ աշխարհում» (1969)

Ծանոթագրություններ 

Ադրբեջանական ԽՍՀ ժողովրդական արտիստներ
Ադրբեջանցի կոմպոզիտորներ
Բաքու քաղաքում ծնվածներ
Ադրբեջանական ԽՍՀ արվեստի վաստակավոր գործիչներ
ԽՍՀՄ ժողովրդական արտիստներ